Caz uluitor în fotbalul românesc! Președintele unui club din Liga 1 și-a amantentat mașina pentru a le oferi prime jucătorilor. Chiar oficialul a dezvăluit întâmplarea.
Este vorba despre Claudiu Tudor, oficial al celor de la Petrolul Ploiești. Acesta a recurs la gestul surprinzător din cauza problemelor financiare ale clubului.
Președintele unui club din Liga 1 și-a amantentat mașina pentru a le oferi prime jucătorilor!
Claudiu Tudor a spus că a fost nevoit să își amaneteze mașina după ce Petrolul s-a salvat de la retrogradare, la meciul cu Oțelul Galați.
Acesta a tras și un semnal de alarmă și a menționat faptul că este dificil pentru ca echipa să se mențină în Liga 1, având în vedere că niciun investitor nu dorește să aducă bani la clubul din Ploiești.
”Câte salarii am luat eu în ultimele șapte luni tot atâtea să iei și tu… Vino și ajută echipa asta, muncește fără bani bagă-ți banii aici. Eu mi-am amanetat mașina ca să dau primă la meciul cu Oțelul, vino la băieți când își cer salariul, că nu este nimeni la poartă să preia echipa asta.
Nu interesează pe nimeni să bage milioane la fotbal în Prahova…pe nimeni…. Te rog, mâine, la orice oră vrei, vino că te angajez la club în orice poziție vrei, să muncești, să vezi ce ușor se ține o echipă în Liga 1”, a spus Claudiu Tudor, potrivit fanatik.ro.
Gicu Grozav, aproape de un transfer uluitor la Universitatea Craiova!
Gicu Grozav este aproape de un transfer uluitor la Universitatea Craiova! Vedeta de la Petrolul Ploiești îi poate lăsa cu „ochii în soare” pe oficialii de pe „Ilie Oană”.
Antrenorul echipei, Laszlo Balint, anunța în urmă cu puțin timp că Grozav este aproape să semneze prelungirea contractului cu Petrolul. Totuși, acum se pare că situația s-a schimbat total.
Potrivit informațiilor oferite de fanatik.ro, Gicu Grozav e dorit de Costel Gâlcă la Universitatea Craiova. Mihai Rotaru a dat acceptul pentru acest transfer, astfel că negocierile ar fi început deja.
De asemenea, cele două părți ar fi aproape să bată palma, având în vedere că Gicu Grozav ar fi tentat să evolueze pentru formația din Bănie, care se luptă pentru un loc de cupă europeană.
Anunțul vine ca o lovitură uriașă pentru Petrolul, care are acum probleme financiare uriașe. Sursa citată anterior anunță faptul că situația banilor de la echipa din Ploiești ar fi principalul motiv pentru care Grozav ia în calcul să plece de pe „Ilie Oană”.
După mai multe aventuri în străinătate, Gicu Grozav s-a întors la Petrolul în anul 2022, de la MTK Budapesta. Ajuns la 33 de ani, jucătorul este cotat la suma de 500.000 de euro, de site-ul de specialitate Transfermarkt.